CELEX: 62020TN0692
Language: fi
Date: 2020-11-18 00:00:00
Title: Asia T-629/20: Kanne 18.11.2020 – Iliad Italia v. komissio

18.1.2021   
            
            
               FI
            
            
               Euroopan unionin virallinen lehti
            
            
               C 19/70
            
         
      Kanne 18.11.2020 – Iliad Italia v. komissio
      (Asia T-629/20)
      (2021/C 19/76)
      Oikeudenkäyntikieli: englanti
      
         Asianosaiset
      
      
         Kantaja: Iliad Italia SpA (Milano, Italia) (edustajat: asianajajat D. Fosselard ja D. Waelbroeck)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan komission 6.3.2020 päivätyn päätöksen C(2020) 1573 final olla vastustamatta ilmoitettua toimenpidettä asiassa M.9674-Vodafone Italia / TIM / INWIT JV, sellaisena kuin se on muutettuna sitoumuksilla, ja todeta sen sisämarkkinoille ja ETA-sopimuksen toimintaan soveltuvaksi;
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että sitoumuksissa ei määritellä tai mitata selkeästi sitä tehon vähimmäistasoa, jota riittävän ”vapaa tilan” tarjoamista koskevan velvollisuuden täyttäminen edellyttää, mikä on keskeistä sitoumusten tehokkuudelle.
               
            
                  2)
               
               
                  Toinen kanneperuste, joka perustuu siihen, että sitoumuksissa ei nimenomaisesti ja selkeästi vaadita, että uusilla tulokkailla on oikeus saada 700 MHz taajuuden kattava hosting-palvelu, joka on ehdoton edellytys kilpailukykyisen mobiiliverkon tehokkaalle toiminnalle.
               
            
                  3)
               
               
                  Kolmas kanneperuste, joka perustuu siihen, että sitoumuksissa ei suoraan ja selkeästi kielletä sitä, että osapuolet valitsevat soveltumattomat kohteet, joissa ne täyttävät uusien tulokkaiden pääsyoikeutta koskevan velvoitteensa, ja sitoumuksissa ei ole suojaa sitä vastaan, että osapuolet valitsevat vääristyneesti ne kohteet, joihin ne tarjoavat pääsyn.
               
            
                  4)
               
               
                  Neljäs kanneperuste, joka perustuu siihen, että sitoumuksissa oleva pääsyn järjestämistä merkityksellisiin kohteisiin koskeva menettely on riittämätön ja epäselvä, mistä seuraa, että uudet tulokkaat eivät voi hyödyntää tehokkaasti sitoumusten nojalla tarjottuja kohteita.